คือว่ามีเพศสัมพันธ์กับสามีหลังคลอดน้องได้1เดือนแล้วสามีใส่ถุงยางแต่ประจำเดือนยังไม่มาเลยคะมีโอกาสท้องอีกไมคะไม่ได้ให้นมน้องแล้วคะ
สวัสดีค่ะ หากไม่ได้ให้นมลูก หรือให้ไม่สม่ำเสมอ โอกาสในการตั้งครภร์ก็จะเกิดขึ้นได้ที่ประมาณ 4-6 สัปดาห์หลังคลอด อย่างไรก็ตาม หากประจำเดือนยังไม่มา โอกาสในการตั้งครรภ์ก็ยังถือว่าน้อยอยู่ และหากได้ใช้ถุงยางอนามัย ถุงยางก็จะช่วยป้องกันการตั้งครรภ์ได้ประมาณ 82%-98% ค่ะ ดังนั้น โอกาสในการตั้งครรภ์จึงถือว่าน้อยค่ะหลังจากนี้ ควรเริ่มใช้วิธีคุมกำเนิดต่างๆ ได้เลย โดยหากไม่ได้ให้นมลูกแล้ว สามารถที่จะเลือกใช้วิธีใดก็ได้ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น โดยเมื่อเริ่มใช้วิธีคุมกำเนิดต่างๆ เหล่านี้ ในช่วง 7 วันแรก ควรงดการมีเพศสัมพันธ์หรือใช้ถุงยางอนามัยไปก่อน เพื่อรอให้ยาได้เริ่มออกฤทธิ์ก่อนค่ะนอกจากนี้ ก็อย่าลืมไปตรวจหลังคลอดด้วยนะคะ